તાજેતરમાં દિલ્હીના પૂર્વ પ્રધાન કપિલ મિશ્રાએ કેજરીવાલ પર લાંચ લેવાનો આક્ષેપ કર્યો હતો ત્યારે તેમાં બંસલના નામનો ઉલ્લેખ કરવામાં આવ્યો હતો, જોકે સાતમી મેના રોજ હાર્ટએટેકથી બંસલનું મોત થયું હતું. જાણકારી મુજબ બંસલના નિવાસે દરોડા દરમિયાન એસીબીએ કેટલાક કાગળો જપ્ત કર્યા છે, જે પીડબ્લ્યુડી અંગેના હોવાનું માનવામાં આવે છે, જોકે આ અંગે એસીબીએ સત્તાવાર રીતે કોઈ માહિતી આપી નથી. તેથી હાલ આ અંગે વિસ્તૃત માહિતી અંગે રાહ જોવામાં આવી રહી છે. થોડા સમય પહેલાં કથિત કૌભાંડમાં એસીબીએ ત્રણ અલગ અલગ એફઆઈઆર દાખલ કરી હતી, જેમાં સુરેન્દ્રકુમાર બંસલની કંપનીનું નામ પણ સામેલ હતું.